JTS เด้งแรง 17% คาดเม็ดเงินไหลเข้า หลังติด FTSE Mid Cap มีผลวันนี้
JTS เด้งแรง 17% คาดเก็งกำไรเม็ดเงินไหลเข้า หลังติดดัชนี FTSE SET Mid Cap โดยมีผลวันนี้(19 ธ.ค.65) โดย ณ เวลา 15.40 น. อยู่ที่ระดับ 40.75บาท บวก 6.00 บาท หรือ 17.27% ด้วยมูลค่าการซื้อขาย 191.90 ล้านบาท
JTS เด้งแรง 17% คาดเก็งกำไรเม็ดเงินไหลเข้า หลังติดดัชนี FTSE SET Mid Cap มีผลวันนี้(19 ธ.ค.65)
19 ธ.ค. 2565

ผู้สื่อข่าวรายงานว่า วันนี้ (19 ธ.ค.65) ราคาหุ้น บริษัท จัสมิน เทคโนโลยี โซลูชั่น จำกัด (มหาชน) หรือ JTS ณ เวลา 15.40 น. อยู่ที่ระดับ 40.75บาท บวก 6.00 บาท หรือ 17.27% สูงสุดที่ระดับ 43.75 บาท ต่ำสุดที่ระดับ 35.50 บาท ด้วยมูลค่าการซื้อขาย 191.90ล้านบาท

โดยตลาดหลักทรัพย์แห่งประเทศไทย และฟุตซี่ รัสเซล (FTSE Russell) เปิดเผยว่า ผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series โดยมีผลวันนี้(19 ธ.ค.65) โดยเข้าติดดัชนี FTSE SET Mid Cap Index มี 3 หลักทรัพย์ใหม่ที่เข้าร่วมคำนวณ ประกอบด้วย บริษัท จัสมิน เทคโนโลยี โซลูชั่น จำกัด (มหาชน) หรือ JTS,บริษัท โรงพยาบาลรามคำแหง จำกัด (มหาชน) หรือ RAM  และบริษัท ไทยประกันชีวิต จำกัด (มหาชน) หรือ TLI
ส่วนหลักทรัพย์ที่ออก ประกอบด้วย บมจ. แอสเสท เวิรด์ คอร์ป (AWC), กองทุนรวมโครงสร้างพื้นฐานระบบขนส่งมวลชนทางราง บีทีเอส โกรท (BTSGIF) และกองทุนรวมโครงสร้างพื้นฐานเพื่ออนาคตประเทศไทย (TFFIF)